महिला ने लिखा था- तुमने राक्षस को पैदा किया, पूरी दुनिया उसकी मौत चाहती है
Russian President Vladimir Putin Parents Grave Case - रूस की एक कोर्ट ने सेंट पीटर्सबर्ग की एक महिला को 2 साल की जेल की सजा दी है। कोर्ट ने उसे अक्टूबर में राष्ट्रपति व्लादिमिर पुतिन के पेरेंट्स की कब्र का अपमान करने का दोषी ठहराया था
रूस की एक कोर्ट ने सेंट पीटर्सबर्ग की एक महिला को 2 साल की जेल की सजा दी है। कोर्ट ने उसे अक्टूबर में राष्ट्रपति व्लादिमिर पुतिन के पेरेंट्स की कब्र का अपमान करने का दोषी ठहराया था।
इरिना​​​​​​ सिबानेवा नाम की इस महिला ने पुतिन के पेरेंट्स की कब्र के पास एक नोट छोड़ था। इस नोट में लिखा था- तुमने एक राक्षस और हत्यारे की परवरिश की। कोर्ट ने फैसले में कहा कि इरिना ने राजनीतिक नफरत के चलते ये सब किया।
महिला ने लिखा था- पूरी दुनिया चाहती है पुतिन मर जाए
प्रोसिक्यूटर ने महिला के लिए 3 साल की जेल की सजा मांगी थी। उन्होंने कहा था कि इरिना ने साजिश के तहत पुतिन के परिवार का अपमान किया। महिला ने नोट में पुतिन के पेरेंट्स को पागल आदमी का माता-पिता बताया था। उसने ये भी लिखा था,"पुतिन दुनिया के लिए परेशानी पैदा कर रहे हैं तुम उसे अपने पास बुला लो। पूरी दुनिया दुआ कर रही है कि पुतिन मर जाए।"
मैं जंग की खबर देखकर डर गई थी इसलिए ऐसा किया
कोर्ट में महिला ने अपना पक्ष रखा। उसने कहा कि मैं जंग की खबरें देखकर डर गई थी। मेरा डर इतना बढ़ गया था कि मैं उसे रोक नहीं पाई। अब तो मुझ याद भी नहीं कि मैंने नोट कब लिखा था और उसमें क्या लिखा था।
इरिना ने आगे कहा, 'मैं माफी चाहती हूं मुझे अंदाजा नहीं था कि मेरी हरकत से किसी को इतना दुख पहुंचेगा'। महिला ने कोर्ट को बताया कि उसे नहीं लगा था कि वो नोट किसी और को मिलेगा और मामला इतना बढ़ जाएगा।
रूसी सेना का अपमान करने पर हिस्ट्री टीचर को सजा
वहीं, इरिना सिबानेव के अलावा रूस की मिलिट्री कोर्ट ने गुरुवार को एक हिस्ट्री टीचर निकिता तुश्कानोव को साढ़े 5 साल की जेल की सजा दी है। उन्होंने पिछली साल क्रिमिया के कर्च ब्रिज पर हुए यूक्रेनी हमले का समर्थन किया था। जिसके बाद कोर्ट ने उन्हें सेना का अपमान करने और हिंसा को सही ठहराने का दोषी करार दिया था। हिस्ट्री टीचर निकिता तुश्कानोव ने क्रच पर हुए हमले को पुतिन के लिए बर्थडे गिफ्ट कहा था।
ये खबर भी पढ़ें...
जंग से भागे सैनिक की सिर फोड़कर हत्या VIDEO:रूसी वैगनर आर्मी की तरफ से यूक्रेन में तैनात था, कैदियों की अदला-बदली में छूटा था
यूक्रेन जंग में लड़ने से इनकार करने वाले सैनिक की रूस बेहद क्रूर तरीके से हत्या कर रहा है। हाल ही में यूक्रेन से लौटे वैगनर ग्रुप के एक सैनिक का सिर हथोड़े से फोड़कर उसे मार डाला गया। वह यूक्रेन की तरफ से छोड़े गए 63 रूसी सैनिकों में शामिल था। इसका नाम डिमिट्री याकूशैंको था और वह रूस की तरफ से जंग में शामिल प्राइवेट वैगनर आर्मी का मेंबर था। पूरी खबर यहां पढ़ें...